**VYHLÁŠKA**

**Ministerstva práce, sociálnych vecí a rodiny Slovenskej republiky**

z ...... 2022,

**ktorou sa mení a dopĺňa vyhláška Ministerstva práce, sociálnych vecí a rodiny Slovenskej republiky č. 103/2018 Z. z., ktorou sa vykonávajú niektoré ustanovenia**

**zákona č.** [**305/2005 Z. z.**](https://www.slov-lex.sk/pravne-predpisy/SK/ZZ/2005/305/) **o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov**

Ministerstvo práce, sociálnych vecí a rodiny Slovenskej republiky podľa § 97 zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov ustanovuje:

**Čl. I**

Vyhláška Ministerstva práce, sociálnych vecí a rodiny Slovenskej republiky č. 103/2018 Z. z., ktorou sa vykonávajú niektoré ustanovenia zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov sa mení a dopĺňa takto:

1. § 15 vrátane nadpisu nad § 15 znie:

**„Rozsah a podrobnosti prípravy na profesionálne vykonávanie náhradnej starostlivosti a náležitosti zhodnotenia tejto prípravy**

**§ 15**

Rozsah prípravy na profesionálne vykonávanie náhradnej starostlivosti je

1. 60 hodín, ak fyzická osoba dosiahla najmenej úplné stredné všeobecné vzdelanie alebo úplné stredné odborné vzdelanie,
2. 80 hodín, ak fyzická osoba dosiahla nižšie vzdelanie ako je vzdelanie uvedené v písmene a),
3. najmenej 21 hodín nácviku praktických zručností podľa § 16 ods. 1 písm. b), ak ide o
4. zamestnanca centra, ktorý bol členom odborného tímu podľa § 5 alebo ktorý zabezpečoval starostlivosť o deti nepretržite najmenej tri roky,
5. manžela profesionálneho náhradného rodiča a starostlivosť v profesionálnej náhradnej rodine zabezpečuje len jeden z manželov.“.
6. V § 18 sa na konci dopĺňa odsek 9, ktorý znie:

„(9) Ak profesionálny náhradný rodič počas svojej dovolenky zabezpečuje starostlivosť o dieťa, centrum hradí zvýšené výdavky dieťa vo výške 15 eur na deň, najviac však vo výške 400 eur v kalendárnom roku. Ak profesionálny náhradný rodič v kalendárnom roku zabezpečuje starostlivosť o dieťa počas všetkých dní dovolenky, na ktoré má v kalendárnom roku nárok podľa osobitného predpisu,1) centrum hradí zvýšené výdavky dieťa vo výške 600 eur.

(10) Centrum hradí preukázané zvýšené výdavky dieťaťa, ktoré vzniknú v súvislosti s

1. so vzdelávaním dieťaťa,
2. s prepravou dieťaťa, prepravou profesionálneho náhradného rodiča alebo prepravou dieťaťa a profesionálneho náhradného rodiča súvisiacou so zabezpečením starostlivosti o dieťa, ak zabezpečenie takejto starostlivosti vyplýva z individuálneho plánu rozvoja osobnosti dieťaťa. “.

Poznámka pod čiarou k odkazu 1 znie:

„1) § 19 zákona č. .../2022 Z. z. o profesionálnych náhradných rodičoch a o zemne a doplnení niektorých zákonov.“.

**Čl. II**

Táto vyhláška nadobúda účinnosť 1. apríla 2022.